**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 1 – *Inițiativa “Locuri de muncă pentru tineri"***

**Obiectivul tematic 8: *Promovarea unei ocupări sustenabile și de calitate a forței de muncă și sprijinirea mobilității forței de muncă***

**Prioritatea de investiții 8.ii: *Integrare durabilă pe piața muncii a tinerilor (ILMT), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a "garanției pentru tineret"***

**Obiectivul specific: 1.1.:** ***Creșterea ocupării tinerilor NEETs șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile (Centru, Sud-Est și Sud Muntenia)***

**Obiectivul specific: 1.2.:** ***Îmbunătăţirea nivelului de competenţe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile (Centru, Sud-Est şi Sud Muntenia)***

**GHIDUL SOLICITANTULUI - CONDIȚII SPECIFICE**

**Scheme naționale - programe de ucenicie și stagii**

***AP 1/ PI 8.ii/ OS 1.1 & 1.2***

**Apel de proiecte nr.**

**versiune publicata spre consultare –***iulie 2017*

**CUPRINS**

[CAPITOLUL 1 Informații despre apelurile de proiecte 3](#_Toc487105461)

[A1. Context general 3](#_Toc487105462)

[A2. Context național- Șomajul în rândul tinerilor din România – date esențiale 4](#_Toc487105463)

[A3. Abordarea POCU cu privire la situația tinerilor NEETs 5](#_Toc487105464)

[1.1. Axa prioritară, prioritatea de investiții, obiectiv specific, rezultat așteptat 10](#_Toc487105466)

[1.2. Tipul apelului de proiecte și perioada de depunere a propunerilor de proiecte 10](#_Toc487105467)

[**1.6. Informare și publicitate proiect 15**](#_Toc487105468)

[1.8. Durata proiectului 16](#_Toc487105469)

[1.12 Valoarea maximã a proiectului, rata de cofinanțare 19](#_Toc487105470)

[**1.12.1 Valoarea maxima a proiectului 19**](#_Toc487105471)

[**1.12.2 Cofinanțarea națională 20**](#_Toc487105472)

[2.1 Eligibilitatea solicitantului 20](#_Toc487105473)

[2.2. Eligibilitatea proiectului 20](#_Toc487105474)

[CAPITOLUL 4. Procesul de evaluare și selecție a proiectelor 21](#_Toc487105475)

[4.1. Descriere generală 21](#_Toc487105476)

[**Faza 1 - Depunerea ideii de proiect 22**](#_Toc487105477)

[**Faza 2 – Depunerea cererii de finanţare (proiectului) 24**](#_Toc487105478)

[**4.2. Verificarea conformității administrative și a eligibilității proiectelor 25**](#_Toc487105479)

[**4.3. Evaluarea tehnică și financiară a proiectelor 25**](#_Toc487105480)

[CAPITOLUL 5. Depunerea și soluționarea contestațiilor 25](#_Toc487105481)

[CAPITOLUL 6. Contractarea proiectelor – descrierea procesului 26](#_Toc487105482)

[Anexe 26](#_Toc487105483)

# **CAPITOLUL 1 Informații despre apelurile de proiecte**

## **A1. Context general**

În anul 2015, în Uniunea Europeană existau 6,6 milioane de persoane în vârstă de 15-24 ani care nu erau în ocupare, educație sau formare (tineri NEET), reprezentând 12,0% din populația din aceeași grupă de vârstă. Rate ridicate ale NEET apropiate sau mai mari de 20% sunt încă înregistrate într-un număr de țări (Croația, Bulgaria, Italia și România, acestea din urmă înregistrând chiar o creștere substanțială în 2015). Există, de asemenea indicii că rata NEET se îndreaptă în direcția greșită în Danemarca, Finlanda și Franța Slovacia. Jumătate dintre persoanele NEET sunt inactive, existând variații substanțiale între Statele Membre, dar cu o pondere stabilă la nivelul UE. În rândul femeilor NEET, inactivitatea este mai frecventă decât șomajul, în timp ce în rândul bărbaților situația se prezintă exact invers.

Șomajul în rândul tinerilor și numărul NEET continuă să scadă, deși aceste valori rămân foarte mari în unele State Membre.

În aprilie 2013, Consiliul UE a adoptat Recomandarea privind înființarea unei garanții pentru tineret. Garanția pentru tineret urmărește să combată șomajul în rândul tinerilor, statele membre trebuie să asigure măsuri pentru ca orice tânăr cu vârsta sub 25 de ani să primească o ofertă de calitate, în termen de 4 luni de la terminarea studiilor sau de la pierderea locului de muncă. Oferta trebuie să se transpună într-un contract de muncă, ucenicie sau stagiu ori într-un curs de formare continuă și să fie adaptat la nevoile și la situația fiecăruia. Garanția pentru Tineri a fost un factor-cheie de promovare a unor acțiuni eficiente de către Statele Membre, îmbunătățind coordonarea între diferiți actori și facilitând reformele structurale și inovarea în elaborarea politicilor.


Numai în 2015, 5,5 milioane de tineri au intrat schemele de garanții pentru tineri și 3,5 milioane au primit o ofertă de angajare, de ucenicie, stagiu sau educație continuă. În mai multe State Membre, Inițiativa Locuri de Muncă pentru Tineri (ILMT), care vizează regiunile UE care au înregistrat în 2012 o rată a șomajului în rândul tinerilor de 25% sau mai mult, a jucat un rol cheie. În pofida acestui progres înregistrat, continuarea reformelor structurale și îmbunătățirea măsurilor vor fi necesare astfel încât toi tinerii, în special cei cu nivel redus de calificare și cei care se confruntă cu bariere multiple în calea intrării pe piața forței de muncă, să beneficieze de Garanția pentru Tineret.

Fondul Social European, care furnizează peste 10 miliarde de euro anual în perioada 2014-2020 reprezintă cea mai importantă sursă de finanțare din partea UE pentru a implementa Garanția pentru tineret.

Pentru a suplimenta sprijinul financiar acordat de UE regiunilor în care persoanele se confruntă cel mai mult cu inactivitatea și șomajul în rândul tinerilor, Consiliul și Parlamentul European au convenit să creeze un instrument financiar specific „Inițiativa Locurilor de Munca pentru tineri” (ILMT)- pentru statele membre cu regiunile în care rata șomajului în rândul tinerilor depășește 25%,finanțarea ILMT include suma de 3 miliarde EURO dintr-o noua linie bugetară specifică a UE dedicată ocupării forței de muncă în rândul tinerilor (devansată pentru anii 2014-2015); o contribuție cel puţin egală va veni din alocările din FSE ale statelor membre. Pentru Romania, alocarea ILMT stabilită este de 105,9 milioane EURO.

În cadrul revizuirii la jumătatea perioadei a cadrului financiar multianual, Comisia Europeană a propus suplimentarea alocării inițiale pentru Inițiativa „Locuri de muncă pentru tineri” cu 1 miliard EUR în perioada 2017-2020. Din Fondul Social European se va oferi o finanțare echivalentă de 1 miliard EUR. Dacă va fi aprobată, se preconizează ca această finanțare suplimentară să permită unui număr de aproximativ 1 milion de alți tineri să beneficieze de sprijin prin Inițiativa „Locuri de muncă pentru tineri”.

## **A2. Context național- Șomajul în rândul tinerilor din România – date esențiale**



În ceea ce privește nivelul de ocupare în rândul tinerilor (15-24 ani) din România, acesta se păstrează cu mult sub valoarea înregistrată de media UE – 28. În 2015, valoarea medie a acestui indicator a fost cu 8,7pp mai mică în România decât media UE-28 ( 24,5% în România, față de 33,2% media UE 28); pentru femeile tinere, diferența a fost de 12,0 pp.

În privința ratelor de ocupare în rândul tinerilor corelate cu nivelul de educație deținut (conform ISCED 2011), pentru cei cu educație timpurie (învățământ antepreșcolar și preșcolar), învățământ primar și gimnazial (nivelul 0-2) rata de ocupare a fost de 15,4% comparativ cu 18,1% pentru UE 28, cu studii secundare superioare și post-liceale (învățământ terțiar non universitar) (nivelul 3 și 4), rata de ocupare a fost de 33,0%

în 2015, comparativ cu 43,9% pentru UE-28, iar pentru toate nivelurile ISCED 2011 rata de ocupare a fost de 24,5% comparativ cu 33,0% pentru UE 28.

Impactul crizei economice și problemele structurale au determinat o evoluție negativă a șomajului în rândul tinerilor. Astfel, rata șomajului pentru tinerii cu vârsta cuprinsă între 15 - 24 ani a crescut de la 18,6% în 2008 la 21,7% în 2015, o valoare mai ridicată înregistrându-se pentru nivelurile ISCED 3 şi 4, de 22,4%.

Din analiza evoluției regionale a șomajului în rândul tinerilor se poate observa că în regiunea București-Ilfov s-a înregistrat o diminuare semnificativă a șomajului cu 7,2 puncte procentuale, în regiunea Centru s-a înregistrat o diminuare a șomajului cu 3,5 puncte procentuale, iar în regiunea Nord-Est s-a diminuat cu 3,2 p.p. în perioada 2012- 2015. Regiunea Vest înregistrează o evoluție relativ constantă, în timp ce regiunea Sud – Est înregistrează o diminuare a ratei șomajului în rândul tinerilor de 0,7 pp. La sfârșitul anului 2015 comparativ cu anul 2012, datele statistice indică în Regiunile Nord-Vest (2,5 pp) și Sud-Muntenia (2,3 pp) experimentează creșteri ale nivelului șomajului în rândul tinerilor, Regiunea Sud-Vest Oltenia înregistrează cea mai mare creștere a șomajului în rândul tinerilor în perioada 2012- 2015, de 7,7 pp.

În acest context, datele statistice disponibile pentru anul 2015 identifică patru regiuni cu o rată a șomajului în rândul tinerilor mai mare de 25%, după cum urmează: Centru (28,4%), Sud-Est (29,3%), Sud-Muntenia (32,3%), Sud-Vest Oltenia (27,3%). Dintre acestea, doar primele trei regiuni-Centru, Sud-Est și Sud-Muntenia - sunt eligibile pentru a primi alocări financiare suplimentare sub Inițiativa Locuri de Muncă pentru Tineri (ILMT), acestea înregistrând un nivel al șomajului de peste 25% în anul 2012, an luat ca referință în momentul calculării alocărilor financiare suplimentare din ILMT.

În anul 2015, rata tinerilor NEETs a înregistrat un nivel de 18,1%, și cu 6,1 pp. peste media UE-28 (12,0%). În ceea ce privește diferențele de gen înregistrate în anul 2015 în cazul acestui indicator, în rândul femeilor tinere se observă un nivel mai ridicat - 21,4%, comparativ cu 12,3% în UE-28, iar în cazul tinerilor bărbați, valoarea înregistrată în România, de 15,0%, este cu 3,3 pp. mai mare decât media UE-28. Principalele caracteristici identificate pentru tinerii NEETs din România se referă la: preponderența femeilor, nivelul de inactivitate de lungă durată, nivelul redus de educație, lipsa de experiență în muncă, descurajarea pronunțată a muncii. De asemenea, costurile totale determinate pe termen lung de numărul mare de tineri NEETs sunt extrem de ridicate[[1]](#footnote-1), prin neparticiparea pe piața muncii şi asocierea cu un risc crescut de sărăcie şi excluziune socială, fapt ce necesită o atenție deosebită și măsuri adiționale pentru integrarea acestora.

Principalii factori care contribuie la păstrarea unor valori ridicate pentru rata șomajului și rata tinerilor NEETs sunt: nivelul scăzut de educație și pregătire a tinerilor la momentul tranziției spre piața muncii[[2]](#footnote-2), neconcordanța dintre calificările tinerilor și abilitățile cerute de angajatori, impactul încă redus al schemelor de ucenicie şi al stagiilor profesionale, așteptările ridicate ale tinerilor de la un loc de muncă (salariul, mediul de lucru, alte beneficii), oferta limitata de locuri de muncă[[3]](#footnote-3).

În 2013, Guvernul României și-a asumat și a implementat, cu finanțare din surse naționale, Planul Național de Implementare a Garanției pentru Tineret 2014-2015 prin care s-a urmărit să se asigure că „*toți tinerii cu vârsta mai mică de 25 de ani care își pierd locul de muncă, sau care nu găsesc un loc de muncă după terminarea studiilor, primesc, în decurs de 4 luni de la înregistrarea la agențiile pentru ocuparea forței de muncă sau la centrele de garanții pentru tineret, o ofertă de bună calitate de angajare, de continuare a educației, de intrare în ucenicie sau de efectuare a unui stagiu. Reformele și inițiativele cuprinse în acest document strategic sunt continuate prin Planul de Implementare a Garanției pentru Tineret 2017-2020, ce urmează a fi aprobat de către Guvernul României.*

## **A3. Abordarea POCU cu privire la situația tinerilor NEETs**

România înregistrează disparități regionale semnificative în privința șomajului în rândul tinerilor NEETs.

**Deoarece nevoia de susținere a tinerilor pe piaţa muncii a fost identificată în toate regiunile, intervențiile finanţate prin POCU vizează:**

|  |  |  |  |
| --- | --- | --- | --- |
| **Axa prioritară din POCU** | **Fond** | **Regiuni eligibile** | **Grup țintă vizat** |
| Axa prioritară 1-Inițiativa „Locuri de muncă pentru tineri” | ILMT + FSE | Regiuni mai puțin dezvoltate: Centru, Sud-Est și Sud Muntenia | Tineri NEETs șomeri cu vârsta între 16 -24 ani, înregistrați la SPO şi cu rezidența în regiunile eligibile |
| Axa prioritară 2-Îmbunătățirea situaţiei tinerilor din categoria NEETs | FSE | Regiunea dezvoltată: București-Ilfov  Regiuni mai puțin dezvoltate: Nord- Est, Nord-Vest, Vest, Sud-Vest Oltenia | Tineri NEETs șomeri cu vârsta  între 16 - 24 ani, înregistrați la SPO şi cu rezidența în regiunile eligibile |
| Axa prioritară 6-Educație și competențe, OS 6.1 –  Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială | FSE | Regiunea dezvoltată: București-Ilfov  Regiuni mai puțin dezvoltate: Centru,Sud-Est și Sud Muntenia, Nord- Est, Nord-Vest, Vest, Sud-Vest Oltenia | Tineri NEETs șomeri cu vârsta între 16 - 24 ani, înregistrați la SPO (ANOFM) care au părăsit prematur sistemul de educație |

Pentru a îmbunătăți situația tinerilor NEETs și a facilita tranziția către piața muncii a acestora, la nivel regional se va acționa pe trei paliere: educație, formare, ocupare (inclusiv antreprenoriat).

**În cadrul prezentului apel de proiecte sunt eligibile regiunile ILMT mai puțin dezvoltate: Centru, Sud-Est şi Sud Muntenia.**

## Descrierea parcursului tinerilor NEET de la intrarea și până la ieșirea din intervențiile finanțate din FSE și contribuție națională (înregistrarea, profilarea, acordarea primelor de mobilitate sau activare și/sau a subvențiilor, ocuparea și monitorizarea tinerilor NEET de către Agențiile Județene pentru Ocuparea Forței de Muncă (AJOFM):

Pentru a putea beneficia de măsuri active de ocupare finanțate din Fondul Social European 2014-2020, tinerii NEET trebuie să fie șomeri înregistrați la Serviciul Public de Ocupare (SPO), respectiv la Agenția Județeană pentru Ocuparea Forței de Muncă (AJOFM).

Grupul țintă pentru proiectele finanțate în cadrul prezentului apel va fi mobilizat din bazele de date ANOFM/AJOFM, în baza unui acord cadru pe care beneficiarii proiectelor selectate îl vor semna cu agențiile județene pe teritoriul căreia au domiciliul sau reședința.

În prezent, Agenția Națională pentru Ocuparea Forței de Muncă (ANOFM) operează Registrul electronic al tinerilor NEET, organizat în două sub module:

1. ***Registrul NEET inactivi, neînregistrați la SPO*** – conține informații legate de potențiali NEET care sunt în fondul de date ca urmare a prelucrărilor electronice. Registrul NEET inactivi este, așadar, o bază de date extrasă din sistemul eCardProfessional ™ vers. 2.0 (sistemul informatic expert al SPO), pe baza intersectării mai multor baze de date administrative (evidența populației, educație, șomaj). Persoanele sunt identificate prin CNP iar informațiile disponibile permit localizarea acestora în teritoriu. Această bază de date reprezintă punctul de plecare pentru activitatea de identificare efectivă în teren a tinerilor și mobilizarea lor în vederea înregistrării la SPO, de către ANOFM prin finanțarea din fondurile alocate OS 2.3. Registrul NEETs inactivi se actualizează periodic, în baza schimburilor de date realizate ca urmare a protocoalelor semnate inter-instituțional.
2. ***Registrul NEET șomeri, înregistrați la SPO*** - conține informații despre tinerii NEET înregistrați la SPO. Registrul conţine pentru fiecare tânăr informații detaliate cu privire la studiile, competențele, aptitudinile și interesele acestuia. Acest registru se actualizează permanent, pe măsură ce tinerii sunt înregistrați / ies din evidența SPO. Acest registru este utilizat pentru identificarea grupului țintă pentru proiectele și programele având ca obiectiv furnizarea de măsuri active de ocupare.

Tinerii NEET inactivi sunt înregistrați la SPO fie de către ANOFM/AJOFM în cadrul proiectului strategic non-competitiv finanțabil prin FSE (POCU 2014-2020 Axa 2 OS 2.3), fie de către furnizorii de formare profesională, evaluare și certificare prin proiecte competitive finanțate din FSE (POCU 2014-2020 Axa 1 și 2, OS 1.1&1.2 și 2.1&2.2), furnizorii de servicii de ocupare, angajatorii (inclusiv întreprinderi sociale de inserție)


Urmare a înregistrării la SPO, tinerii NEET beneficiază de servicii de profilare, în urma cărora sunt încadrați în una dintre cele patru categorii din punct de vedere al ocupabilității, respectiv: ușor, mediu, greu și foarte greu ocupabili. De asemenea, tinerii NEETs înregistrați la SPO beneficiază de servicii de informare și consiliere, prin care li se comunică oportunitățile pe care le au în ceea ce privește educația, formarea, ocuparea pe piața muncii. Toate aceste servicii sunt realizate de SPO.

SPO folosesc în procesul de monitorizare a evoluției tânărului atât pe parcursul, cât și după implicarea într-un program de măsuri active menit să scadă tendința de abandon și să crească șansele de reușită a programului, cât și in gestionarea tinerilor NEETs de către specialiștii SPO, în colaborare cu asistentul social, acolo unde se impune, instrumentul de lucru management de caz.

Creșterea ocupării tinerilor NEET șomeri înregistrați la SPO (identificați, înregistrați și profilați/consiliați) și facilitarea tranziției acesora către piața muncii se realizează printr-o abordare multidimensională ce vizează oferirea unor oportunități de formare, evaluare și certificare pentru recunoașterea competențelor dobândite în context informal și non-formal, sau ocupare pe piața muncii sau pe cont propriu (antreprenoriat), prin pachete de măsuri personalizate, adaptate nevoilor fiecărui tânăr NEET șomer.

Astfel, fiecare din aceștia poate un **parcurs propriu** astfel:

* **Tinerii NEET ușor ocupabili** fie vor fi plasați de către AJOFM pe un loc de muncă vacant, fie vor fi cuprinși într-un program de sprijin financiar pentru înființarea de întreprinderi și consiliere și formare în domeniul antreprenoriatului sau program de formare profesionala (cu finanțare din POCU AP 1 și AP 2, OS 1.1&1.2 și 2.1&2.2);
* **Tinerii NEET care nu au finalizat învățământul** obligatoriu, vor putea opta pentru programele educaționale de tip ”a doua șansă” finanțate în cadrul AP 6 sau pentru recunoașterea competențelor dobândite în context informal și non-formal (cu finanțare din POCU AP 1 și AP 2, OS 1.1&1.2 și 2.1&2.2);
* **Tinerii NEET care au finalizat învățământul** obligatoriu, fie vor fi plasați de către AJOFM pe un loc de muncă vacant, fie vor fi cuprinși într-un program de sprijin financiar pentru înființarea de întreprinderi și consiliere și formare în domeniul antreprenoriatului sau vor putea opta pentru programele formare profesională (cu finanțare din POCU AP 1 și AP 2, OS 1.1&1.2 și 2.1&2.2);
* **Tinerii NEET mediu, greu sau foarte greu ocupabili** vor putea beneficia de un pachet personalizat de măsuri care vizează (dar fără a se limita la acestea): sprijin în găsirea unui loc de muncă / plasare pe piața muncii și integrarea socio-profesională la noul loc de muncă (constând, de ex., în acțiuni de îndrumare, consiliere, asistență a angajatului/ angajatorului), acompanierea în vedere menținerii în câmpul muncii (constând, de ex. în asigurarea serviciilor de asistență (creșă, afterschool, acompaniere) pentru persoanele aflate în îngrijirea tânărului NEET, pe durata prezenței acestuia la locul de muncă). Măsurile de acompaniere vor fi corelate cu cele furnizate prin intervențiile finanțate în cadrul axelor prioritare 4, 5, 6;
* **Tinerii NEET care umează să fie angajați pe un loc de muncă vacant comunicat de angajator la AJOFM,** pot beneficia de primă de activare, încadrare sau instalare și / sau de subvenționarea locului de muncă (prin schemele naționale cuprinse în POCU AP 1 și AP 2, OS 1.1&1.2 și 2.1&2.2) sau pot fi cuprinși în programe de ucenicie sau stagiu, dacă îndeplinesc condițiile prevăzute de lege pentru acestea (prin schemele naționale cuprinse în POCU AP 1 și AP 2, OS 1.1&1.2 și 2.1& 2.2).

****

**1.1. Axa prioritară, prioritatea de investiții, obiectiv specific, rezultat așteptat**

* **Axa prioritară 1:** *Îmbunătăţirea situaţiei tinerilor din categoria NEET*
* **Obiectivul tematic 8:** *Promovarea unei ocupări sustenabile și de calitate a forței de muncă și sprijinirea mobilității forței de* *muncă*
* **Prioritatea de investiții 8.ii** *Integrare durabilă pe piața muncii a tinerilor (ILMT), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a "garanției pentru tineret"*
* **Obiective specifice**

În cadrul prezentului apel de proiecte sunt vizate următoarele obiective specifice:

* **Obiectivul specific: 1.1.:** *Creșterea ocupării tinerilor NEETs șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile (Centru, Sud-Est și Sud Muntenia)*
* **Obiectivul specific: 1.2.:** *Îmbunătăţirea nivelului de competenţe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile (Centru, Sud-Est şi Sud Muntenia)*
* **Rezultate așteptate**

Rezultatele așteptate prin sprijinul financiar acordat în cadrul prezentului apel de proiecte sunt:

* *Ocupare crescută a tinerilor NEET cu vârsta între 16 - 24 ani, înregistrați la SPO, cu rezidența în regiunile eligibile, urmare a sprijinului primit;*
* *Număr crescut de tineri NEETs cu vârsta între 16 - 24 ani, înregistrați la SPO, cu rezidența în regiunile eligibile, care și-au îmbunătățit competențele/ care și-au validat competențele dobândite în sistem non-formal și informal urmare a sprijinului primit*

## **1.2. Tipul apelului de proiecte și perioada de depunere a propunerilor de proiecte**

Apelul de proiecte este un **apel de tip non-competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE ........... ORA 10.00** **ŞI SE VA ÎNCHIDE ÎN DATA DE ..........., ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv (*Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020- mai 2017).*

**1.3 Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivelor specifice 1.1 si 1.2.

***NB. Măsurile vor fi oferite după înregistrarea tinerilor NEET la SPO și profilarea acestora de către SPO****.*

***NB. Măsurile de înregistrare și profilare a tinerilor NEET nu vor putea fi incluse în proiectele finanțate prin prezentul apel.***

Toți tinerii NEET șomeri înregistrați și profilați de ANOFM vor putea beneficia de schemele naționale administrate de ANOFM și serviciile deconcentrate din subordinea acesteia (AJOFM).

Prezentul apel de proiecte **finanțeaza următoarele tipuri de acțiuni** care se adresează grupului țintă prevăzut în prezentul Ghid:

* **Participarea la programe de ucenicie și/sau la programe de stagii** prin acordarea de sprijin financiar angajatorilor (asa cum sunt ei prevazuti in Legea nr. 279/2005 privind ucenicia la locul de muncă, cu modificarile si completarile ulterioare si/sau in Legea nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare) (inclusiv pentru formarea coordonatorilor de ucenicie și a mentorilor), pe o durata de 12 luni, în vederea organizării unor astfel de scheme, la care se adauga 6 luni pentru monitorizarea interventiei, in vederea asigurarii sustenabilitatii sale.
* **Informare si publicitate – activitate suport**

1. **Ucenicia la locul de muncă**

Ucenicia reprezintă formarea profesională realizată la locul de muncă în baza unui contract de ucenicie, fiind organizată conform prevederilor Legii nr. 279/2005 privind ucenicia la locul de muncă, cu modificarile si completarile ulterioare. Ucenicia la locul de muncă se organizează pentru calificările stabilite prin legislaţia în vigoare şi pentru ocupaţiile cuprinse în Clasificarea Ocupaţiilor din România, pentru care există standarde de pregătire profesională, respectiv standarde ocupaţionale.

Formarea profesionala prin ucenicie la locul de munca cuprinde pregatirea teoretica si pregatirea practica sau numai pregatirea practica.

Poate încheia contract de ucenicie persoana care îndeplineşte cumulativ următoarele condiţii:

a) face demersuri pentru a-şi găsi un loc de muncă, prin mijloace proprii sau prin înregistrare la agenţia pentru ocuparea forţei de muncă în a cărei rază teritorială îşi are domiciliul sau, după caz, reşedinţa ori la alt furnizor de servicii de ocupare, acreditat în condiţiile legii;

b) a împlinit vârsta de 16 ani;

c) nu are calificare pentru ocupaţia în care se organizează ucenicia la locul de muncă;

d) îndeplineşte condiţiile de acces la formare profesională prin ucenicie la locul de muncă, pe niveluri de calificare, conform prevederilor Ordonanţei Guvernului nr. 129/2000, republicată, cu modificările şi completările ulterioare

Ucenicul poate fi supus unei perioade de proba care nu va depasi 30 de zile lucratoare.

Maternitatea nu constituie motiv de discriminare în executarea uceniciei la locul de muncă.

Ucenicii până la vârsta de 26 de ani au dreptul la întreţinere, acestora aplicându-li-se prevederile Codului civil, perioada de ucenicie fiind asimilată cu cea de continuare a studiilor.

Durata timpului de muncă este de 8 ore pe zi şi 40 de ore pe săptămână, iar în cazul tinerilor cu vârsta de până la 18 ani, durata timpului de muncă este de 6 ore pe zi şi 30 de ore pe săptămână.

Angajatorul are obligatia de a organiza evaluarea pregatirii teoretice si practice a ucenicului, printr-un centru de evaluare si certificare a competentelor profesionale obtinute pe alte cai decat cele formale, si de a suporta costurile evaluarii si certificarii formarii profesionale prin ucenicie la locul de munca. Evaluarea si certificarea formarii profesionale prin ucenicie la locul de munca se realizeaza in conformitate cu prevederile legale in vigoare privind competentele obtinute in sistem nonformal si informal. In cazul in care ucenicul nu a obtinut competentele profesionale specifice programului de formare prin ucenicie, evaluarea acestuia se mai poate face o singura data, in termen de 60 de zile de la data comunicarii deciziei Comisiei de evaluare, eliberata potrivit legii, situatie in care contractul de ucenicie la locul munca se poate prelungi, in mod corespunzator, cu cel mult 60 de zile. In situatia in care ucenicul nu obtine nici a doua oara Certificatul de competente profesionale, angajatorul este obligat sa restituie, in totalitate, AJOFM/AMOFM sumele incasate de la bugetul asigurarilor pentru somaj pentru respectivul ucenic, plus dobanda de referinta a BNR, in vigoare la data primirii celei de-a doua decizii a Comisiei de evaluare, eliberata potrivit legii.

In situatia in care contractul de ucenicie la locul de munca inceteaza anterior datei prevazute in contract, angajatorul este obligat sa restituie AJOFM/AMOFM sumele incasate pentru respectivul ucenic, plus dobanda de referinta a BNR, in vigoare la data incetarii contractului de ucenicie, daca incetarea acestuia a avut loc din motivele prevazute la art. 55 lit. b), art. 56 alin. (1) lit. d) si art. 65 alin. (1) din Legea nr. 53/2003 Codul muncii, republicata.

Salariul de baza lunar, stabilit prin contractul de ucenicie la locul de munca, este cel putin egal cu salariul de baza minim brut pe tara, in vigoare pentru un program de 8 ore pe zi, respectiv de 40 de ore in medie pe săptămâna.

Angajatorii care încheie contracte de ucenicie cu tinerii NEET, beneficiază la cerere pe întreaga perioada derulării contractului de ucenicie de o **sumă în cuantum de pana la 1125 lei/lună** din bugetul asigurărilor de șomaj, în limita fondurilor alocate cu această destinație. Aceasta suma nu se acorda pe perioada de proba prevăzută in cuprinsul contractului de ucenicie la locul de munca, pe perioada in care raporturile de munca sunt suspendate, pe perioada de prelungire a contractului de ucenicie, prevăzută la art. 13 alin. (4) din Legea nr.279/2005. **Suma lunara mentionata se acorda angajatorilor proporțional cu timpul efectiv lucrat de ucenic, precum si pentru perioada concediului anual de odihna al ucenicului.**

Nu beneficiază de suma sus menționata, angajatorii care, anterior încheierii contractului de ucenicie la locul de munca, au avut cu persoana in cauza încheiat un alt contract de ucenicie la locul de munca.

**Prin prezentul apel pentru implementarea măsurilor de stimulare a forței de muncă este sprijinit pe o perioada de 12 luni, angajatorul (asa cum este el mentionat in Legea nr. 279/2005 privind ucenicia la locul de muncă, cu modificarile si completarile ulterioare) care încheie un contract de ucenicie cu un tânăr NEET cu rezidența din regiunile eligibile (Centru, Sud-Est și Sud Muntenia) si care anterior incheierii contractului de ucenicie la locul de munca, nu a avut cu persoana in cauza incheiat un alt contract de ucenicie la locul de munca.**

**B. Stagii pentru tinerii NEET absolvenți de învățământ superior**

Organizarea stagiilor pentru tinerii NEET, absolvenți de învățământ superior, de către angajatori se realizează în baza unui **contract de stagiu încheiat între angajator şi stagiar, cu durată de 6 luni**, anexă la contractul individual de muncă, conform prevederilor Legii nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare.

Scopul efectuării stagiului este de asigurare a tranziției tinerilor NEET, absolvenți de învățământ superior de la sistemul de educație la piața muncii, de a consolida competențele și abilitățile profesionale pentru adaptarea la cerințele practice și exigențele locului de muncă și pentru o mai rapidă integrare în muncă, precum și de dobândire de experiență și vechime în muncă și, după caz, în specialitate.

Perioada de stagiu se desfăşoară conform unui program de activităţi aprobat de angajator, la propunerea conducătorului compartimentului în care îşi desfăşoară activitatea stagiarul.

Stagiarul, pe perioada stagiului, se obliga sa presteze munca pentru si sub autoritatea unui angajator, persoana fizica sau juridica, in schimbul unei remuneratii denumite salariu, in baza unui contract individual de munca si a contractului de stagiu.

La sfarsitul perioadei de stagiu, cand evaluarea s-a finalizat fara promovarea acesteia, contractul individual de munca poate inceta exclusiv printr-o notificare scrisa, fara preaviz, la initiativa oricareia dintre parti, fara a fi necesara motivarea acesteia.

Un angajator mai poate incadra, o singura data pe acelasi post, un absolvent de invatamant superior care sa efectueze stagiu in baza unui contract de stagiu, anexa la contractul individual de munca.

Angajatorii care încheie contracte de stagiu cu tinerii NEETS, beneficiază la cerere pe perioada derulării contractului de stagiu de **o sumă în cuantum de pana la 1350 lei/lună** din bugetul asigurărilor de șomaj, **proportional cu timpul efectiv lucrat, cu exceptia perioadei in care raporturile de munca ale stagiarului sunt suspendate,** în limita fondurilor alocate cu această destinație.

In situatia in care, dupa incetarea contractului de stagiu, la initiativa angajatorului, inceteaza si contractul individual de munca, angajatorul nu mai poate beneficia pentru acelasi post de o alta masura de stimulare a ocuparii fortei de munca prevazuta de lege.

In situatia in care contractul individual de munca inceteaza la initiativa angajatorului, anterior datei prevazute in contractul de stagiu, acesta este obligat sa restituie AJOFM, sumele incasate pentru respectivul stagiar, plus dobanda de referinta a BNR, in vigoare la data incetarii raportului de munca.

**Prin prezentul apel pentru implementarea măsurilor de stimulare a forței de muncă este sprijinit pe o perioada de 6 luni, angajatorul care încheie un contract de stagiu cu un tânăr NEET cu rezidența din regiunile eligibile (Centru, Sud-Est și Sud Muntenia) si care anterior incheierii contractului de stagiu, nu a avut alt stagiar pe acel post caruia sa-i fi incetat contractul de stagiu la initiativa angajatorului.**

Acțiunile finanțate și operațiunile se subscriu Planului de Implementare a Garanției pentru Tineret (PIGT) și contribuie la realizarea acestuia.

**1.4. Teme secundare FSE**

În cadrul AP 1/ PI 8.ii/ OS 1.1& 1.2 sunt vizate temele secundare prezentate în tabelul de mai jos.

**În proiectul dumneavoastră va trebui să evidențiați în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.**

Alocările din tabelul de mai jos reprezintă alocări indicative la nivelul AP 1. Prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.

| **AP 1 - Inițiativa "Locuri de muncă pentru tineri"** | **Pondere din alocare** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor | **0.91%** |
| 02. Inovare socială | **0.46%** |
| 05. Îmbunătățirea accesibilității, a utilizării și a calității tehnologiilor informației și comunicațiilor | **0.46%** |
| 06. Nediscriminare | **0.92%** |

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP1/PI.8ii/OS 1.1 și 1.2.

În dezvoltarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

**Inovarea socială** devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

Î**n contextul obiectivelor specifice 1.1 &1.2, temele de inovare socială ar putea implica**:

• **dezvoltarea de parteneriate** (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a tinerilor NEETs șomeri cu precădere a celor cu nivel redus de educație, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru tinerii NEETs

• **dezvoltarea de noi abordări pentru furnizarea de competențe de bază** într-un mod care să răspundă nevoilor individuale și de afaceri

• **activități și inițiative care vizează promovarea egalității de șanse/ dezvoltarea durabilă**

• **crearea de modele de afaceri pentru a spori participarea pe piața muncii** etc.

Alte teme de inovare socială pot apărea în perioada de implementare a POCU (conform art. 9 alin 2 din Regulamentul FSE).

**1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.

• **Dezvoltare durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.

• **Egalitatea de șanse, non-discriminarea**. Egalitatea între femei și bărbați. Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.

• **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>

### **1.6. Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”, pagina 54*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**1.7. Tipuri de solicitanți/parteneri eligibili**

Solicitant eligibil:

* ANOFM, în calitate de SPO.

**În cadrul prezentului Apel de proiecte nu este eligibil parteneriatul.**

## **1.8. Durata proiectului**

**Durata de implementare a proiectului este de 18 luni (din care ultimele 6 luni sunt dedicate monitorizării intervenției, in vederea asigurării sustenabilității sale).**

Perioada de implementare a proiectului nu poate depăși durata de implementare a programului.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

**1.9. Grup țintă**

În cadrul prezentului apel de proiecte, grupul țintă este format din:

* **tineri NEETs șomeri** cu vârsta între 16-24 ani, cu domiciliul sau reședința în regiunile Centru, Sud-Muntenia, Sud-Est, **înregistrați și profilați** de către SPO, cu accent pe tinerii NEET din mediul rural și cei aparținând minorității roma**.**

Suplimentar, pentru **acțiunea A. Ucenicia la locul de munca**, **trebuie îndeplinita condiția** menționata la art.5 alin 1 din Legea nr.279/2005 privind ucenicia la locul de munca, cu modificările si completările ulterioare, respectiv aceea **ca persoana din grupul ținta sa nu dețină o calificare pentru ocupația in care se organizează ucenicia la locul de munca.**

Suplimentar, pentru **acțiunea B. Stagii pentru tinerii NEET absolvenți de învățământ superior**, **trebuie îndeplinita condiția ca persoana din grupul ținta sa nu fi desfășurat, potrivit legii, activitate profesionala in acelasi domeniu, anterior absolvirii**.

***Identificarea grupului țintă***

Identificarea, atragerea și menținerea grupului țintă în proiect reprezintă responsabilitatea beneficiarului. Procesul de identificare a tinerilor NEET este realizat de Serviciul Public de Ocupare*.*

**1.10. Indicatori specifici de program**

Cererea de finanțare va include **atât** indicatori de realizare, cât și indicatori de rezultat imediat prezentați în continuare.

Cererea de finanțare va avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** | **Ţinta minimă solicitată** |
| CR 01 | Regiuni mai puțin dezvoltate:  Centru  Sud est  Sud Muntenia | Participanții șomeri care participă la intervenția sprijinită de ILMT până la finalizarea sa, din care:   * roma * din zona rurală   *Indicatorul corespunde atât OS 1.1, cât şi 1.2* | Ținta minimă pentru indicatorul **CR01** este de 80% din indicatorul de realizare 4S1 „Tineri NEETs șomeri cu vârsta cuprinsă între 16-24 ani,care beneficiază de sprijin, din care:   * roma * din zona rurală | 4S1 | Regiuni mai puțin dezvoltate:  Centru  Sud est  Sud Muntenia | Tineri NEETs șomeri cu vârsta cuprinsă între 16-24 ani,care beneficiază de sprijin, din care:   * roma * din zona rurală | Pentru indicatorul **de realizare 4S1 minimul obligatoriu la nivel de proiect:**  - Regiuni mai puțin dezvoltate **– ……… persoane** |
| CR02 | Participanții șomeri care primesc o ofertă de muncă, de participare la un program de educație continuă, ucenicie sau de stagiu, la încetarea calității de participant din care:   * roma * din zona rurală   *Indicatorul corespunde atât OS 1.1, cât şi 1.2* | Ținta minimă pentru indicatorul **CR02** este de 50% din indicatorul de realizare 4S1 „Tineri NEETs șomeri cu vârsta cuprinsă între 16-24 ani,care beneficiază de sprijin, din care:   * roma * din zona rurală |
| CR04 |  | Participanții șomeri de lungă durată care participă la intervenția sprijinită de ILMT până la finalizarea sa, din care:   * roma * din zona rurală | Ținta minimă pentru indicatorul **CR04** este de 20% din CR01, din care:   * roma * din zona rurală |  |  |  |  |
| CR05 | Participanții șomeri de lungă durată care primesc o ofertă de muncă, de participare la un program de educație continuă, ucenicie sau de stagiu la încetarea calității de participant, din care:   * roma * din zona rurală | Ținta minimă pentru indicatorul **CR05** este de 20% din **CR02**, din care:   * roma * din zona rurală |  |  |  |  |
| CR10 |  | Participanți care participă la programe de educație continuă, de formare în vederea obținerii unei diplome, de ucenicie sau de stagiu în termen de șase luni de la încetarea calității de participant, din care:   * roma * din zona rurală | Ținta minimă pentru indicatorul **CR10** este de ……….., din care:   * roma * din zona rurală |  |  |  |  |
| CR11 |  | Persoanele care, în termen de șase luni de la încetarea calității de participant, obțin un loc de muncă[[4]](#footnote-4) , din care:   * roma * din zona rurală | Ținta minimă pentru indicatorul **CR011** este de 50% din indicatorul de realizare 4S1 „Tineri NEETs șomeri cu vârsta cuprinsă între 16-24 ani,care beneficiază de sprijin, din care:   * roma * din zona rurală |  |  |  |  |

**Definițiile indicatorilor de rezultat și realizare se regăsesc în Anexa 1 la prezentul ghid.**

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului 1304/2013 )

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demarați procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

**1.11 Alocarea financiară stabilită**

Pentru prezentul apel de proiecte, bugetul alocat este de 104,251,085.00 euro, din care **cofinanțarea UE** este de 95,798,294.32 euro (din care 47,899,147.16 euro cofinanțare FSE și 47,899,147.1 euro cofinanțare YEI) și **cofinanțarea națională** este de 8,452,790.68 euro.

Pentru proiectele finanțate în contextul prezentului ghid, valoarea eligibilă a proiectului, contribuția privată proprie, cofinanțarea UE solicitată vor fi defalcate automat de sistemul informatic.

## **1.12 Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii iulie 2017, respectiv **1 EURO = … RON**, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.12.1 Valoarea maxima a proiectului**

* **Valoarea maximă eligibilă a unui proiect este de 49.000.000 euro.**

### **1.12.2 Cofinanțarea națională**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

În cadrul prezentei cereri de propuneri de proiecte, **co ntr ib u ți a el igi b i l ă min i mă a so Licitantului d in total ul co stur i lor eli gi bi l e est e (%):**

|  |  |  |  |
| --- | --- | --- | --- |
| AP | Cofinanțarea UE % | Cofinanțarea națională %, din care: | Ordonatori de credite ai bugetului de stat, bugetului asigurărilor sociale de stat și ai bugetelor fondurilor speciale și entitățile aflate în subordine sau în coordonare finanțate integral din bugetele acestora |
| Cofinanțare publică % |
| 1 | 92 | 8 | **8** |

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

**CAPITOLUL 2. Reguli pentru acordarea finanțării**

**2.1 Eligibilitatea solicitantului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program.

**2.3. Încadrarea cheltuielilor**

Listă orientativă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuielile eligibile** **directe** | 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164 - Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect |
| 26-Cheltuieli cu subvenții/ burse/ premii | 91- Subvenții /prime | * Ucenicie la locul de muncă:   Angajatorul beneficiază, la cerere, pe întreaga perioada a derulării contractului de ucenicie de **o sumă în cuantum de maxim 1125 lei/lună)** |
| * Stagiu pentru absolvenții de învățământ superior:   Angajatorul beneficiază la cerere pe perioada derulării contractului de stagiu de **o sumă în cuantum de maxim 1350 lei/luna)** |

|  |  |  |
| --- | --- | --- |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli generale de administrație (Cheltuieli indirecte)**  **Cheltuieli generale de administrație (**Cheltuielile eligibile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Materiale consumabile:   a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * închirierea de spațiu publicitar * alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative. | | |

**NB. Cheltuielile directe de personal** reprezintă acele cheltuieli care derivă din încheierea de raporturi de serviciu/de muncă, inclusiv contribuţiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operaţiunii.

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020.*

La nivel de proiect pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

**CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. Procesul de evaluare și selecție a proiectelor**

## **4.1. Descriere generală**

În cadrul mecanismului non-competitivsolicitanții vor depune solicitările în **două faze**:

### **Faza 1 - Depunerea ideii de proiect**

Într-o primă etapă, solicitantul completează o **Fișă de proiect (idee de proiect)**, care va cuprinde următoarele aspecte principale:

* Date privind **solicitantul**, inclusiv:
  + formă juridică de constituire;
  + descrierea modului in care intervenția pentru care solicită finanțare este subsumată funcției sale specifice.
* Date privind **proiectul**, în care se vor oferi informații cu privire la:
  + nevoia/problema căreia i se adresează proiectul;
  + încadrarea proiectului în documentele strategice ale domeniului căruia i se adresează, ale instituției, legătura cu alte proiecte/programe și strategii;
  + obligația de a realiza implementarea activității de către o entitate sau un grup de entități, obligație care reiese din documente legale sau strategice (POCU/recomandare specifică de țară/condiționalitate ex-ante);
  + prevederile POCU din care rezulta ca operațiunile pot fi implementate prin aplicarea procedurii non-competitive;
  + obiectivele, rezultatele și activitățile proiectului;
  + indicatori de realizare și de rezultat (cf. POCU) cu indicarea țintelor vizate;
  + grupul țintă vizat prin proiect, inclusiv specificarea dimensiunii estimate a acestuia;
  + durata proiectului;
  + resursele necesare proiectului, din care puse la dispoziție de solicitant;
  + tipul/categoria fiecărui partener, precum şi relevanța şi rolul acestora în proiect;
  + prezentare succinta a cheltuielilor estimate pentru desfășurarea activităților.

#### 4.1.1. Evaluarea ideii de proiect

Ideea de proiect se evalueaza dupa criterii de eligibilitate si tehnico-financiare. Fisa de proiect se dezvolta de catre solicitant cu sprijin din partea AM POCU, pana la un nivel calitativ rezonabil pentru validare.

Fișa de proiect va fi analizată pe baza următoarelor criterii:

1. *Criterii de eligibilitate*:

* Aplicabile beneficiarului
  + beneficiarul este o instituție din administraţia publică centrală (de ex. ministere, autorităţi/agenţii, structuri subordonate sau aflate în coordonarea acestora), ce are competențe și obligații ce derivă din acte normative sau alte documente strategice de a reglementa, coordona, monitoriza și implementa tipul de operaţiuni ce urmează a fi finanţate;
  + beneficiarul este, conform statutului / regulamentului de organizare şi funcţionare, principalul responsabil pentru asigurarea sustenabilității rezultatelor obținute, iar intervenția pentru care solicită finanțare este subsumată funcției sale specifice;
  + beneficiarul a organizat / deține o structură internă distinctă de implementare a proiectelor, structură pentru care sunt prezentate clar relațiile de coordonare/ subordonare/ cooperare cu celelalte compartimente din organigrama instituției (de ex. UIP, Direcție de programe etc.);

* Aplicabile proiectului:
  + operațiunile din Fişa de proiect se regăsesc în priorităţile de finanţare ale POCU (se încadrează inclusiv în priorităţile de investiţii pentru care s-a prevăzut acest mecanism) şi respectă principiul adiţionalităţii;
  + obligația de a realiza implementarea activității de către o entitate sau un grup de entități, obligație care reiese din documente legale sau strategice (POCU/recomandare specifică de țară/condiționalitate ex-ante);
  + operatiunea vizata face parte din cele pentru care POCU prevede ca pot fi implementate prin aplicarea procedurii non-competitive;
  + Proiectul contribuie direct la realizarea unor obiective ale PO care nu ar putea fi îndeplinite într-o manieră coerentă și consecventă de altă entitate/organizație;
  + Planul de implementare al proiectului este detaliat și împărțit în etape clare cu termene (*milestones*), corelate cu etapele de implementare a strategiilor la care își aduce contribuția
  + Suma solicitată spre finanţare poate fi de până la 49 milioane euro**[[5]](#footnote-5)**, echivalent în lei
  + Rezultatele estimate ale proiectului constituie element determinant al unei schimbări sistemice necesare / planificate la nivelul unui sector
  + Rezultatele proiectului sunt estimate în termeni măsurabili și cuantificabili, inclusiv în raport cu progresul în implementarea PNR/ strategiilor naționale
  + Proiectul are prevăzute **ținte intermediare anuale**, în acord cu țintele finale și cu graficul de implementare (activitățile prevăzute a se desfășura până în acel moment)[[6]](#footnote-6)
  + Durata de implementare a proiectului nu poate depăși durata de implementare a programului;
  + Proiectul include măsuri de responsabilizare a factorilor implicați în implementarea proiectului/ reprezentanților grupului țintă în vederea asigurării continuității beneficiilor ce decurg din implementarea proiectului, ulterior finalizării acestuia (întâlniri de coordonare a proiectului, întâlniri semestriale, informarea CM POCU)

1. *Criterii tehnice și financiare:*

* legătura și contribuția la realizarea obiectivelor specifice, rezultatelor și a indicatorilor programului
* legătura dintre grupul țintă, acolo unde este cazul, în funcție de tipul rezultatelor obținute, nevoile identificate și modalitatea de adresare a acestora prin implementarea proiectului, inclusiv realismul obiectivelor/realizărilor şi țintelor propuse
* corelarea duratei proiectului cu complexitatea activităților și resursele identificate
* corelarea costurilor estimate cu activitățile desfășurate și resursele necesare
* plan general al achizițiilor realizate prin proiect

#### 4.1.2. Validarea ideii de proiect

Ideea de proiect va fi dezvoltată de solicitant, cu sprinjin din partea AM POCU sau a Organismului Intermediar, până la atingerea nivelului calitativ rezonabil pentru validare[[7]](#footnote-7).

In etapa de evaluare a ideii de proiect se va organiza o intalnire a echipei de asistenta a beneficiarilor din AM POCU/OI cu reprezentanti ai solicitantului pentru proiectul ce se va dezvolta ulterior validarii. In cadrul intalnirii se vor discuta si clarifica aspecte precum: elementele care necesita informatii suplimentare, componenta echipei de implementare, punctele slabe ale proiectului si eventualele solutii propuse, bugetul estimativ etc.

Validarea ideii de proiect se realizează prin transmiterea de către AM sau OI a unei scrisori de informare către solicitant, în baza listei de verificare a criteriilor de mai sus.

### **Faza 2 – Depunerea cererii de finanţare (proiectului)**

După ce ideea de proiect (fișa de proiect) este validată, ea va fi dezvoltată într-un proiect (cerere de finanțare). Cererea de finanțare nu poate schimba elementele validate din cadrul ideii de proiect.

Asemanator ideii de proiect, la elaborarea cererii de finantare, solicitantul poate solicita feedback din partea structurii de specialitate din cadrul AM/OI POCU.

Evaluarea proiectelor se va realiza de catre AM sau OI si va avea ca referinta ideea de proiect validata.In plus se vor avea in vedere si urmatoarele elemente:

* structura echipei de management si de implementare a proiectului;
* reprezentantul legal al beneficiarului se angajeaza sa asigure conditiile de desfasurare optima a activitatilor proiectului si sa acorde sprijin echipei de management si implementare in luarea deciziilor legate de proiect, care angajeaza institutia respectiva. De asemenea, beneficiarul se angajeaza ca toti membrii echipei de management lucreaza efectiv la implementarea proiectului, conform cererii de finantare.

Proiectele relevante, selectate prin mecanismul non-competitiv, vor face obiectul unei evaluari ad-hoc/tematice in cadrul evaluarii POCU.

Proiectele pot să obțină un punctaj de la 0 – 100, însă pentru ca acestea să intre în etapa de selecție pentru acordarea finanțării nerambursabile trebuie să acumuleze minim 70 de puncte. Scorul final se va calcula prin realizarea mediei aritmetice între punctajele acordate de cei doi evaluatori.

Fiecare criteriu este împărțit în subcriterii punctate corespunzător, conform grilei de verificare. Dacă proiectul nu obține punctajul minim alocat fiecărui criteriu, va fi respins.

### **4.2. Verificarea conformității administrative și a eligibilității proiectelor**

Proiectele conforme din punct de vedere al criteriilor de depunere (dată, oră şi modalitate de depunere) vor fi verificate din punct de vedere al conformității administrative şi al eligibilității, urmărindu-se îndeplinirea criteriilor incluse în Grila de verificare a conformității administrative și din Grila de verificare a eligibilității şi explicate în **Anexa 2: Criteriile de verificare a conformității administrative,** respectiv în **Anexa 3: Criterii de evaluare și selecție.**

O cerere de finanţare este evaluată de 2 experți evaluatori. Comisia de evaluare cere solicitantului clarificări, atunci când evaluatorul consideră că o informație lipsește sau nu este suficient de clară. Se poate solicita un singur set de clarificări pentru verificarea conformității administrative şi a eligibilității.

Sistemul de verificare a conformității administrative şi a eligibilității este de tipul “DA” sau “NU”. Numai Cererile de finanţare care au obținut „DA” la toate criteriile din Grilele de verificare a conformității administrative şi a eligibilității sunt admise în următoarea etapă a procesului de evaluare, respectiv evaluarea tehnică şi financiară.

### **4.3. Evaluarea tehnică și financiară a proiectelor**

Toate proiectele acceptate în etapa de verificare a conformității administrative și a eligibilității intră în procesul de evaluare tehnică și financiară.

Procesul de evaluare tehnică și financiară presupune analiza proiectului și notarea acestuia din perspectiva a 4 criterii, incluse în Grila de evaluare tehnică și financiară, respectiv:

1. Relevanța proiectului

2. Eficacitatea implementării proiectului

3. Eficienta implementării proiectului

4. Sustenabilitatea proiectului

Fiecare criteriu este împărțit în subcriterii punctate corespunzător, conform grilei de verificare. Dacă proiectul nu obține punctajul minim alocat fiecărui criteriu, va fi respins.

Selecția proiectelor se efectuează în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020* și ale Metodologiei de evaluare și selecție a proiectelor POCU.

**A se vedea Anexa 2: Criteriile de verificare a conformității administrative și a eligibilității și Anexa 3: Criterii de evaluare și selecție**

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la http://www.fonduri-ue.ro/pocu-2014#implementare-program***.***

# **Anexe**

ANEXA 1. Definițiile indicatorilor de rezultat și realizare

ANEXA 2.Criteriile de verificare a conformității administrative și a eligibilității

ANEXA 3. Criterii de evaluare tehnică și financiară

ANEXA 4. Cadru legal si strategic

1. Conform Estimărilor EUROFOUND, aproximativ 1,54% din Produsul Intern Brut în 2011, Eurofound (2012), *NEETs – Young people not in employment, education or training: Characteristics, costs and policy responses in Europe*, Publications Office of the European Union, Luxembourg [↑](#footnote-ref-1)
2. <http://www.cedefop.europa.eu/en/publications-and-resources/country-reports/romania-skills-forecasts-2025> [↑](#footnote-ref-2)
3. Date INS și Eurostat [↑](#footnote-ref-3)
4. In categoria tinerilor NEETs care au obtinut un loc de munca, in afara celor care sunt angajați cu contract individual de munca, vor fi inclusi si tinerii NEETs care desfasoara o activitate independenta autorizata in conditiile legii. [↑](#footnote-ref-4)
5. Acest plafon nu se aplică pentru proiectele non-competitive aferente axelor prioritare 1 şi 2. [↑](#footnote-ref-5)
6. În cazul în care nu sunt îndeplinite două ţinte intermediare anuale consecutive, contractul de finanțare se reziliază, iar beneficiarul va fi obligat să returneze sumele cheltuite. [↑](#footnote-ref-6)
7. Ideea de proiect se va dezvolta astfel încât să obțină răspunsul „Da” la fiecare criteriu. [↑](#footnote-ref-7)